Mestia

Mestia (georgieraz: მესტია; svaneraz: სეტი) Georgiako herri bat da, ipar-mendebaldeko Svanetiako lurralde historikoan kokaturik dagoena. 2014an 1.973 biztanle zituen. Geografia eta klima Errusiarekiko mugatik oso gertu dago, Samegrelo-Zemo Svaneti probintzian. Probintziako hiriburua den Zugdidi hiriburutik 128 kilometro ipar-ekialdera eta Georgiako hiriburua den Tbilisitik 456 km-ra. Mestia eta inguruko 132 herrixkak Mestiako barrutia osatzen dute, guztira 3.044 km² azalera eta 9.136 biztanle (2014) hartzen dituena. Mestiatxala eta Mulkhra ibaien artean kokaturik dago, 1.500 metrotako altueran, Kaukaso mendikatean sartuta. Klima hezea du, negu hotzak eta uda epel baina laburrak ditu. Urteko batezbesteko tenperatua 5,7 °C-takoa da, urtarrilean -6,4 °C eta uztailean 16,4 °C. Urteko prezipitazioen batezbestekoa 1.035 mm da. Historia Mestia, aurrez Seti (svaneraz: სეთი) deitua, beti izan da Svanetiako herri nagusia, eta svaniar leinukoak dira biztanleen gehiengoa. Svaniarrak Georgiako talde kulturaletako bat dira, haien hizkuntza propioa ere badutenak. Herri txikia bada ere, mendeetan zehar georgiar kulturaren gordailua izan da eta aipagarriak eliza eta gotorleku ugari ditu. Horregatik 1996an UNESCOk Gizateriaren ondare izendatu zuen Svanetia Garaia. Azpiegiturak Tamar Erregina aireportua 2010ean inauguratu zen. Ondasun nabarmenak Uxguliko dorre svaniarrak: Harrizko dorre altuak nabarmentzen diren gotorlekua da. IX. eta XII. mendeen artean eraiki ziren dorre hauek. 3-5 solairutako altuera dute. Mestiako Museo Historiko-etnografikoa: Ikonoak eta eskuizkribu ugari erakusten dira. Mendietara igotzeko ibilbideen abiapuntua da. Hatsvali eski estazioa. Iruditegia Herri senidetuak San Gimignano (Italia) (1975) Erreferentziak Kanpo estekak